馬來奕縣

馬來奕縣係汶萊四個縣之一，係汶萊最西面嘅一個縣。北面係南中國海，西、南面分別同馬來西亞嘅沙撈越美里同林夢接壤、東面係都東縣。縣城係馬來奕。呢個縣面積有2727平方公里大，佔全國近一半面積，係汶萊面積最大嘅行政區。全縣人口大約係7萬人。

呢個縣下分8個鄉，分別係馬來奕鄉、賽瑞亞鄉、拉比鄉、梁鄉、武吉薩瓦特鄉、吉隆坡巴萊鄉、都東鄉同埋美里拉斯鄉。

汶萊最長嘅河流白拉奕河同國內主要石油生產基地詩里亞亦喺呢個縣度。

人口
根據2016年人口普查，馬來奕縣總人口有69,992人。大多數人住喺主要城市馬來奕同詩里亞。主要人口係卡達山－杜順人同馬來人。其他主要少數族群亦有華人，佢哋主要講廣東話、台山話同客家話。另外，亦有伊班族同本南族同埋其他原居民。亦有好多印度同菲律賓勞工喺度做有關石油同天然氣行業。

雖然呢一個縣係汶萊人口第二多，不過呢個縣面積比較大，但所以佢亦係平均人口密度最低嘅縣。另外，人口分佈亦唔平均，啲人主要集中住喺沿岸地區，而比較少人住喺熱帶雨林山區。

汶萊政區